#  **K ú p n a z m l u v a**

**o kúpe nehnuteľnosti, uzavretá v Kalonde, okr. Lučenec, podľa ustanovenia § 588 a nasl. Občianskeho zákonníka, medzi účastníkmi :**

**I. S-AGRO, s.r.o. so sídlom Pleš 88, 985 31 Rapovce, IČO : 45902879, Slovenská republika, zapísaná v OR Okresného súdu Banská Bystrica, v odd. Sro, vložka č.**  **19480/S, DIČ:2023170501, IČ DPH SK 2023170501, zastúpená Ing. Erik Šándor, konateľ s.r.o.,**

 **na strane jednej ako p r e d á v a j ú c i**

 **a**

 **II. Obec KALONDA, so sídlom Mierová 67, 985 31 Kalonda, IČO: 00649121,**

 **zastúpená štatutárnym zástupcom – Réka Papp, starostka obce,**

 **na strane druhej ako k u p u j ú c i .**

 Účastníci po vzájomnej dohode a dohodnutých podmienkach uzavreli medzi sebou túto

 **k ú p n u z m l u v u :**

 Čl. I.

###  Predmet zmluvy

 1/ Predávajúci – **S-AGRO, s.r.o.** je výlučným vlastníkom nehnuteľnosti – pozemkov, nachádzajúceho sa v obci a k.ú. Kalonda, zapísaného na LV č. 368 :

 Pozemok – parcela registra „E“ :

* **parcela E KN 194/902 – o výmere 176 m2, orná pôda,**
* **parcela E KN 191/904 – o výmere 660 m2, orná pôda,**
*

 2/ Predávajúci – uvedené nehnuteľnosti – pozemky - uvedený v čl. I/1, odpredáva v celosti za kúpnu cenu uvedenú v čl. II/ tejto zmluvy a kupujúci odkupuje uvedené pozemky do svojho výlučného vlastníctva.

 Čl. II.

 Kúpna cena

 1/ Kúpna cena za predávané nehnuteľnosti – pozemky, ktoré sú predmetom tejto zmluvy bola účastníkmi zmluvy dohodnutá vo výške **1,00 Eur /**slovom **Jeden Euro/**.

 2/ Kúpna cena za predávané nehnuteľnosti, bola dohodnutá v súlade s uznesením Obecného zastupiteľstva v Kalonde č. 5/2021 zo dňa 27.09.2021, ktorým uznesením bol v súlade s ustanovením § 9a ods. 1 písm. a/ zákona č. 138/1991 Zb. o majetku obcí v znení neskorších predpisov, pozemku zapísaného na LV č. 368 – parc. E-KN č. 194/902 o výmere 176 m2 –orná pôda , parc. E-KN č. 191/904 o výmere 660 m2 –orná pôda.

 3/ Kupujúci sa zaväzuje dohodnutú kúpnu cenu v sume 1,00.- Euro zaplatiť

 - 2 -

Predávajúcemu vopred pred podpisom zmluvy, bankovým prevodom na účet predávajúceho vedený v banke : Všeobecná úverová banka, a.s., číslo účtu IBAN : SK88 0200 0000 0028 5352 2053. Nezaplatenie kúpnej ceny pri podpise zmluvy, je pre predávajúceho dôvodom na odstúpenie od kúpnej zmluvy.

 Čl. III.

 Prevod vlastníctva

 1/ Prevod vlastníckeho práva k predávaným nehnuteľnostiam – pozemkom, ktoré sú predmetom tejto zmluvy, z predávajúceho na kupujúceho, nastáva dňom zápisu vkladu vlastníctva v prospech kupujúceho, do katastra nehnuteľností vedenom na Okresnom úrade Lučenec, katastrálnom odbore.

 2/ K odovzdaniu nehnuteľností – pozemkov, ktoré sú predmetom tejto kúpnej zmluvy, zo strany predávajúceho kupujúcim, dôjde ihneď po podpise kúpnej zmluvy a zaplatení kúpnej ceny.

 Čl. IV.

 Iné dojednania

 1/ Účastníci zmluvy berú na vedomie, že po zápise vkladu vlastníckeho práva do katastra nehnuteľností vznikne v prospech kupujúceho výlučné vlastníctvo k pozemkov, ktoré sú predmetom tejto kúpnej zmluvy.

 2/ Predávajúci prehlasuje, že predávané nehnuteľnosti – pozemky nie sú zaťažený žiadnymi ťarchami, bremenami resp. inými právnymi vadami ktoré by bránili kupujúcemu v užívaní nehnuteľnosti a na ktoré by mal kupujúceho upozorniť.

 3/ Kupujúci prehlasuje, že je mu stav kupovaných nehnuteľností známy z vykonanej ohliadky, pričom nezistil žiadne právne vady a nedostatky, ktoré by mu bránili nehnuteľnosti užívať a nehnuteľnosti - pozemky kupuje v stave ako stojí a leží.

 4/ Účastníci zmluvy sa dohodli, že po podpise tejto kúpnej zmluvy, do vykonania zápisu do katastra nehnuteľností, sú touto zmluvou viazaní a s predmetom kúpy nemôžu nakladať. Zmluva nadobúda platnosť podpisom účastníkov zmluvy. Vlastnícke právo na kupujúceho prechádza vkladom do katastra nehnuteľností. V prípade zamietnutia rozhodnutia o návrhu na zápis vkladu do KN sa zmluva od počiatku zruší.

 5/ Účastníci sa dohodli, že návrh na vklad vlastníckeho práva do katastra nehnuteľností podajú účastníci spoločne a kupujúci zaplatí správny poplatok za zápis vkladu do KN.

 6/ Účastníci zmluvy sa dohodli, že vzťahy vyplývajúce z kúpy a predaja predmetu tejto zmluvy, ktoré nie sú zmluvou upravené, sa budú riadiť príslušnými ustanoveniami Občianskeho zákonníka.

 Čl. V.

 Záverečné ustanovenia

 1/ Účastníci zmluvy berú na vedomie, že po zápise vkladu vlastníckeho práva do katastra nehnuteľností na Okresnom úrade Lučenec, katastrálnom odbore, bude v prospech kupujúceho, založený list vlastníctva s nasledovným obsahom :

 - 3 -

- v časti A LV : podľa čl. I,

- v časti B LV : Obec KALONDA, so sídlom Mierová 67, 985 31 Kalonda, IČO: 00649121,

 podiel: 1/1

 číslo zápisu tejto zmluvy

- v časti C LV : bez zápisu.

 2/ Táto kúpna zmluva je vyhotovená v 4 vyhotoveniach, po jednom pre každého účastníka a 2 vyhotovenia pre vykonanie zápisu vkladu vlastníctva do KN.

 3/ Účastníci sa dohodli, že táto kúpna zmluva nadobudne účinnosť nasledujúci deň po jej zverejnení na úradnej tabuli obce a webovom sídle predávajúceho.

 Účastníci po prečítaní zmluvy výslovne prehlásili, že táto zmluva obsahuje ich slobodne a vážne prejavenú vôľu a na znak súhlasu s jej obsahom ju podpísali.

 V Kalonde, dňa .............

Za predávajúceho : Za kupujúceho :

................................. ..................................

 Réka Papp Erik Šándor

 starostka obce konateľ s.r.o.

**Okresný úrad Lučenec**

**Katastrálny odbor**

**ul. M. Rázusa č. 32**

# **984 01 L u č e n e c**

 **N á v r h**

 **na začatie katastrálneho konania**

 - vklad vlastníckeho práva do katastra

 nehnuteľností, na základe kúpnej zmluvy

 Navrhovatelia:

**Predávajúci :**

 **S-AGRO, s.r.o. so sídlom Pleš 88, 985 31 Rapovce, IČO : 45902879, Slovenská republika, zapísaná v OR Okresného súdu Banská Bystrica, v odd. Sro, vložka č.**  **19480/S, DIČ:2023170501, IČ DPH SK 2023170501, zastúpená Ing. Erik Šándor, konateľ s.r.o.,**

**Kupujúci :**

 **Obec KALONDA, so sídlom Mierova 67, 985 31 Kalonda, IČO: 00649121,**

 **zastúpená štatutárnym zástupcom – Réka Papp, starostka obce,**

 1/ Účastníci kúpnej zmluvy **– predávajúci S-AGRO, s.r.o. so sídlom Pleš 88, 985 31 Rapovce, IČO : 45902879, Slovenská republika, zapísaná v OR Okresného súdu Banská Bystrica, v odd. Sro, vložka č.**  **19480/S, DIČ:2023170501, IČ DPH SK 2023170501, zastúpená Ing. Erik Šándor, konateľ s.r.o.,**

 **a kupujúci : Obec Kalonda zastúpená Réka Papp – starostkou obce,** týmto navrhujú Okresnému úradu Lučenec, katastrálnemu odboru, aby rozhodol o vklade vlastníckeho práva k nehnuteľnostiam do katastra na základe kúpnej zmluvy.

 2/ Jedná sa o nehnuteľnosť – pozemok, nachádzajúci sa v obci a k.ú. Kalonda, zapísaný na LV č. 368 vo vlastníctve predávajúcej obce :

 pozemok – parcela registra „E“ :

* **parcela E KN 194/902 – o výmere 176 m2, orná pôda,**
* **parcela E KN 191/904 – o výmere 660 m2, orná pôda,**

**-** nehnuteľnosť – pozemok, nachádzajúci sa v obci a k.ú. Kalonda, zapísaný na LV č. 134 vo vlastníctve predávajúcej obce :

 pozemok – parcela registra „E“ :

* **parcela E KN 205/2 – o výmere 1852 m2, orná pôda,**

 -2-

 3/ Kúpna cena za predávané nehnuteľnosti – pozemky, ktoré sú predmetom tejto zmluvy bola účastníkmi zmluvy dohodnutá vo výške **2,00 Eur /**slovom **Dva Euro/**.

Kúpna cena za predávanú nehnuteľnosť, bola dohodnutá v súlade s uznesením Obecného zastupiteľstva v Kalonde č. 5/2021 zo dňa 27.09.2021, ktorým uznesením bol v súlade s ustanovením § 9a ods. 1 písm. a/ zákona č. 138/1991 Zb. o majetku obcí v znení neskorších predpisov.

 4/ Navrhovatelia prehlasujú, že ako účastníci kúpnej zmluvy sú oprávnení s predmetom zmluvy nakladať, zmluvné prejavy sú dostatočne zrozumiteľné a určité, zmluvná voľnosť nie je obmedzená a právny úkon je vykonaný v predpísanej forme a bol schválený obecným zastupiteľstvom.

 5 Účastníci sa dohodli, že účinnosť kúpnej zmluvy nastane nasledujúci deň po jej zverejnení na úradnej tabuli obce a webovom sídle predávajúceho, v súlade s ustanovením § 47a ods. 1 Občianskeho zákonníka č. 40/1964 Zb. v znení  neskorších predpisov a v znení zákona č. 546/2010 Z.z.

 6/ Kupujúci – Obec Kalonda vyhlasuje, že Kúpna zmluva, ktorá je predmetom návrhu na vklad vlastníckeho práva do katastra, bola zverejnená na úradnej tabuli obce Kalonda a webovej stránke obce dňa ................. v súlade s ustanovením § 5a zákona č. 211/2000 Zb. o slobodnom prístupe k informáciám v znení neskorších predpisov.

Účinnosť kúpnej zmluvy nastala dňom .................

 Navrhovatelia navrhujú, aby Okresný úrad Lučenec, katastrálny odbor, vydal rozhodnutie, ktorým vklad povoľuje.

 V Kalonde, dňa .............

Za predávajúceho : Za kupujúceho :

................................. ..................................

 Réka Papp Erik Šándor

 starostka obce konateľ s.r.o.

Prílohy :

 1/ Kúpna zmluva 2x,

 2/ Správny poplatok – 66 Eur,

 3/ Výpis z Uznesení OZ v Kalonde č. 5/2021 zo dňa 27.09.2021,

 4/ Potvrdenie o zverejnení,